Datum: 23. 12. 2021

Spoštovani starši.

Že vrsto let potekajo predavanja pod skupnim imenom **Maraton pozitivne psihologije**, ki so dobro obiskana. V času epidemije so se dogodki preselili na splet in zaradi trenutno neugodnih razmer še vedno ostajajo tam.

Tako kot lani bodo v okviru Maratona pozitivne psihologije tudi v letošnjem letu organizirali **Šolo za starše**, ki bo potekala **ob sredah in sobotah ob 18.30**. Udeležba na predavanjih je brezplačna, izbor predavanj pa je prepuščen vaši presoji in zanimanju.

V januarju in februarju bodo potekala naslednja predavanja:

|  |  |
| --- | --- |
| **Datum** | **Vsebina** |
| 5. 1. 2022 | [**Noah Charney**](https://www.maratonpozitivnepsihologije.si/sola-za-starse.html#charney) : Ameriška pozitivnost: Opolnomočenje staršev in učiteljev za opolnomočenje otrok |
| 8. 1. 2022 | [**dr. Eva Škorbaj**](https://www.maratonpozitivnepsihologije.si/sola-za-starse.html#skorbaj): Čuječa vzgoja v času korone: Zakaj je lahko "korona" tudi priložnost za boljšo vzgojo? |
| 12. 1. 2022 | [**Danica Vidmar**](https://www.maratonpozitivnepsihologije.si/sola-za-starse.html#vidmar): Družinske skrinje - medgeneracijski odnosi, starševstvo in starostarševstvo |
| 15. 1. 2022 | [**Boštjan Gorenc - Pižama**](https://www.maratonpozitivnepsihologije.si/sola-za-starse.html#gorenc)**:** Kako otroku približati branje |
| 19. 1. 2022 | [**Nina Jelen**](https://www.maratonpozitivnepsihologije.si/sola-za-starse.html#jelen): Če učitelj posluša učenca, tudi učenci poslušajo učitelja |
| 22. 1. 2022  | [**Andreja Holsedl**](https://www.maratonpozitivnepsihologije.si/sola-za-starse.html#holsedl): Vzgoja otroka športnika |
| 26. 1. 2022 | [**Ivan Lorenčič**](https://www.maratonpozitivnepsihologije.si/sola-za-starse.html#lorencic)***:***Zakaj moramo imeti burna družinska nedeljska kosila z najstnikom |
| 29. 1. 2022  | [**dr. Branka D. Jurišić**](https://www.maratonpozitivnepsihologije.si/sola-za-starse.html#jurisic)**:** V življenju ni nagrad in kazni, ampak le posledice - ugodne in neugodne |
| 2. 2. 2022 | [**Polona Rodič**](https://www.maratonpozitivnepsihologije.si/sola-za-starse.html#rodic)**:** Stradam, da lahko nadzorujem svoje življenje. Anoreksija – ko postane hujšanje zasvojenost |
| 5. 2. 2022 | [**dr. Aleksander Zadel**in **Melita Joželj Nose**](https://www.maratonpozitivnepsihologije.si/sola-za-starse.html#zadel)**:** Vrtec, šola, kariera |

Predavanja so vnaprej posneta in trajajo 55 minut, potem pa sledi še čas za pogovor s predavatelji, ko lahko poslušalci v živo postavijo vprašanja.

Prijavite se lahko preko spletne strani: https://www.maratonpozitivnepsihologije.si/sola-za-starse.html

Na spletni strani najdete tudi povezave do predavanj iz preteklih let in si jih ogledate.

V upanju, da se udeležite kakšnega od predavanj, vas lepo pozdravljamo.

Svetovalna delavka: Ravnateljica:

Barbara Parkelj Sabina Erjavec